RO
5.4.2023
Jurnalul Oficial al Uniunii Europene
C 125/443 Miercuri, 14 septembrie 2022
(aa) la alineatul (3), primul paragraf se înlocuiește cu următorul text: „Biocombustibilii, biolichidele și combustibilii din biomasă produși din biomasă agricolă luați în considerare în scopurile menționate la alineatul (1) primul paragraf literele (a), (b) și (c) nu se obțin din materii prime ce provin de pe terenuri bogate în biodiversitate, și anume de pe terenuri care în ianuarie 2008 sau după această dată dețineau unul din următoarele statute, indiferent dacă terenul mai deține acest statut sau nu: (a) păduri primare și seculare și alte terenuri împădurite, și anume pădurile și alte terenuri împădurite cu specii indigene, în care nu există indicii vizibile clare ale activității umane, iar procesele ecologice nu sunt perturbate semnificativ; (b) păduri foarte bogate în biodiversitate și alte terenuri împădurite care conțin o mare diversitate de specii, sunt nedegradate și au fost identificate ca fiind bogate în biodiversitate de autoritatea competentă de resort, exceptând cazul în care se aduc dovezi că producția respectivei materii prime nu a adus atingere acestor scopuri de ocrotire a naturii; (c) zone desemnate: (i) prin lege sau de autoritățile competente relevante ca zone de protecție a naturii; sau (ii) ca zone de protecție a ecosistemelor sau a speciilor rare, amenințate sau pe cale de dispariție, recunoscute prin acorduri internaționale sau incluse pe listele elaborate de organizații interguvernamentale sau de Uniunea Internațională pentru Conservarea Naturii, sub rezerva recunoașterii lor în conformitate cu articolul 30 alineatul (4) primul paragraf, dacă nu se aduc dovezi că producția materiei prime respective nu stânjenește scopurile respective de ocrotire a naturii; (d) pășuni foarte bogate în biodiversitate cu suprafața mai mare de un hectar care sunt: (i) pășuni naturale, și anume pășuni care ar continua să fie pășuni fără intervenția omului și care mențin configurația naturală de specii, precum și caracteristicile și procesele ecologice; sau (ii) pășuni care nu sunt naturale, și anume pășuni care fără intervenția omului ar înceta să fie pășuni și care conțin o mare diversitate de specii și sunt nedegradate și care au fost identificate ca fiind foarte bogate în biodiversitate de autoritatea competentă de resort, dacă nu se furnizează dovezi că recoltarea materiei prime este necesară pentru a le menține statutul de pășuni foarte bogate în biodiversitate.
(iii) landă care menține configurația naturală de specii, precum și caracteristicile și procesele ecologice.”
(b)
la alineatul (3), după primul paragraf se introduce următorul paragraf: „Prezentul alineat, cu excepția primului paragraf litera (c), se aplică, de asemenea, biocombustibililor, biolichidelor și combustibililor din biomasă produși din biomasă forestieră.”;
(c)
▌alineatul (4) se înlocuiește cu următorul text: „(4) Biocombustibilii, biolichidele și combustibilii din biomasă produși din biomasă agricolă luați în calcul în scopurile menționate la alineatul (1) primul paragraf literele (a), (b) și (c) nu se obțin din materii prime ce provin de pe terenuri cu stocuri mari de carbon, și anume de pe terenuri care în ianuarie 2008 aveau unul din următoarele statute și care nu mai dețin acest statut: (a) zone umede, și anume terenuri acoperite sau saturate cu apă permanent sau pe o perioadă semnificativă din an; (b) suprafețe dens împădurite, și anume terenuri care acoperă mai mult de un hectar, cu copaci mai înalți de cinci metri și un coronament de peste 30 % sau cu copaci care pot atinge aceste praguri in situ;